Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Aliro al informoj pri sano por virinoj dum la pandemio de KOVIM-19 en Orienta Afriko (parto 1)
#000004
Virino, staranta antaŭ malsanulejo dum ŝi promocias aron da servoj kaj asekuraj opcioj, la 19-an de marto 2018, Nairobo, Kenjo. Foto de International Telecommunications Union pere de Flickr CC BY 2.0.
#000005
Noto de redaktoro: Tiu ĉi rakonto estas parto de serio el du artikoloj pri virinoj kaj sanservoj dum la pandemio de KOVIM-19 en Orienta Afriko. Legu la duan parton ĉi tie. Ĉiuj ligiloj en la artikolo estas en angla lingvo [en] se ne estas indikite alie.
#000006
La patrina sano estas kerna parto de la seksa kaj reprodukta sano kaj nevidebligita ero de la san-rajtoj. Tamen, la patrina mortokvanto daŭre minacas la sanon de virinoj kaj knabinoj je tutmonda nivelo, ĉefe en la subsahara Afriko [eo].
#000007
Sed por certigi la sukceson de tiuj ĉi rimedoj, nepras garantii la aliron al informoj por virinoj kaj knabinoj.
#000009
Dum la pandemio estis malfacile por kelkaj registaroj garantii al virinoj kaj knabinoj daŭran aliron al seksa kaj reprodukta edukado, kaj al informoj rilataj al ĉi tiuj temoj, kaj rete kaj eksterrete.
#000011
En Kenjo [eo] la homoj ne ĉiam ricevis informojn klarajn, alireblajn kaj regulajn pri la esceptoj al la trudizoligado kaj de la malpermeso libere cirkuli. Kvankam tiaj esceptoj plene rajtigas gravedajn virinojn kun akuŝaj urĝaĵoj forlasi siajn hejmojn por iri al la malsanulejo, la manko de klaraj informoj pri tiuj esceptoj kaj pri kiel ilin apliki povas kaŭzi konfuzon kaj troan streĉitecon.
#000012
Kenjanoj eĉ ne estis tute konsciaj pri la devoj kaj roloj de la sekureco-agentoj kaj de la publik-transportaj laboristoj por faciligi kaj certigi sekuran vojon al la hospitaloj por gravedaj virinoj kaj knabinoj. La aliro al tiuj ĉi informoj permesos al virinoj kaj knabinoj postuli siajn rajtojn.
#000013
Unue, rete disvastigi informojn, ĉefe pere de sociaj retejoj, ŝajnas potence danĝera ĉar ĝi ekskludas kaj diskriminacias multajn virinojn kaj knabinojn, kiuj havas limigitan aŭ nenian aliron al poŝtelefonoj kaj al interretaj servoj, aŭ ne havas ciferecan legoscion [eo] necesan por aliri al tiuj ĉi informoj. Kelkaj havas limigitajn aŭ neniujn financajn rimedojn por kovri la kostojn por konektiĝi al Interreto.
#000016
Laŭ la World Wide Web Foundation (Monda Interreta Fondumo, mallonge TTT-Fondumo), malgraŭ la amasa tutmonda kresko de interreta uzado, la interreta ĉeesto de viroj estas pli granda ol tiu de virinoj, pro ekzistantaj seksaj malegalecoj. En subsahara Afriko, nur 28% de la virinoj havas aliron al lnterreto. Ĉi tio signifas, ke rete kundividi informojn aŭ postuli uzantojn ensaluti ĉe retejo por aliri sanservon estas procezo, kiu ofte ekskludas virinojn.
#000017
En Kenjo, 86% de la virinoj havas aliron al poŝtelefonoj, sed nur 32% havas aliron al interretaj servoj kaj ilia uzado. Tamen ne klaras, ĉu virinoj en ĉi-lasta grupo havas regulan kaj seninterrompan aliron al interretaj servoj, kiuj postulas iajn financajn rimedojn por pagi interretajn pakaĵojn kaj elektron por reŝargi poŝtelefonojn [eo].
#000018
La kenja Ministerio pri Sano publikigis gvidliniojn pri la kontinueco de la medicina prizorgo de reprodukta, patrina, novnaskita kaj familiplana medicina prizorgado dum la pandemio de KOVIM-19, inkluzivante la uzon de telemedicino [eo] – pionira modelo antaŭenigata de multaj landoj por certigi aliron al sanservoj eĉ dum KOVIM-19.
#000019
Telemedicino nepras por certigi aliron al sanrilataj informoj, inkluzive kiel aliri krizajn servojn dum akuŝo, kaj ankaŭ por faciligi kontakton inter sanprovizantoj kaj pacientoj.
#000020
Tamen gvidlinioj pri telemedicino estas ĉefe disvastigataj interrete, kiu estas alirebla ne por ĉiuj. Ĉi tio signifas, ke multaj komunumoj eble ne konscias pri la telefonnumeroj alvokendaj por aliri ĉi tiujn servojn.
#000021
Je la regiona nivelo, la Afrika Komisiono pri Homaj kaj Popolaj Rajtoj, en 2014, produktis la Ĝeneralan Komenton n-ro 2 pri la rajto je sano, inkluzive de reprodukta sano [eo], antaŭvidita en Artikolo 14 de la revolucia Protokolo al la Afrika Ĉarto pri Homaj kaj Popolaj Rajtoj [eo] de 2003, rilate al virinaj rajtoj en Afriko, ofte konata kiel la Protokolo Maputo.
#000026
Kune, ĉi tiuj homrajtaj iloj difinas la devojn de afrikaj ŝtatoj certigi, ke altkvalita sanservo estu alirebla, akceptebla kaj disponebla por ĉiuj, inkluzive de informado kaj edukado pri sano.
#000027
Informoj devas esti disponeblaj por ĉiuj civitanoj egale kaj sen diskriminacio, precipe por la plej vundeblaj kaj marĝenigitaj grupoj, kiel tiuj, kiuj vivas en malriĉeco, en kamparaj kaj foraj regionoj, kaj handikapuloj.
#000028
La uzado de malsamaj formoj de komunikado kaj disvastigo de informoj certigas, ke ĉiuj virinoj, junaj kaj maljunaj, loĝantaj en kamparaj, urbaj aŭ ĉirkaŭurbaj areoj kaj kun iu ajn nivelo de riĉeco, havu aliron al koncernaj sanaj informoj.
#000029
Interligo kun komunumestroj, aktivuloj, grupoj, volontuloj kaj sanlaboristoj subtenas ankaŭ la malferman kaj travideblan fluon de informoj en tiuj komunumoj kun limigita aliro al poŝtelefonoj, televidiloj, radioj, ĵurnaloj ktp.
#000031
Regula aliro al sanrilataj informoj, precipe por virinoj kaj knabinoj, sendube plibonigos la aliron al patrinaj sanservoj. Kaj tio verŝajne povos mildigi la pliigon de patrina kaj novnaskita morteco kaj malsaneco en Afriko dum la pandemio de KOVIM-19.
#000032
Lydia Muthiani kaj Nelly Warega estas aktivuloj pri homaj rajtoj kiuj loĝas kaj laboras en Kenjo. Ili specialiĝas pri la progreso de virinoj kaj knabinoj kiuj apartenas al Utu Wetu, kolektivo de spertuloj pri homaj rajtoj okupiĝantaj ĉefe pri virinaj rajtoj.
#000033
Ĉi tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio laŭ la perspektivo de nia tutmonda komunumo de kontribuantoj. % context_listing_link%
#000034
Plej novaj artikoloj pri Subsahara Afriko
#000036
Kial la svahila ne iĝis unuiga lingvo de Afriko?
#000038
Juna kuiristo en Bakuo transformis sian apartamenton en restoracion
#000040
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000046